3.10.2022
SK
Úradný vestník Európskej únie
L 255/1
II (Nelegislatívne akty)
MEDZINÁRODNÉ DOHODY ROZHODNUTIE RADY (EÚ) 2022/1664 z 20. septembra 2022 o uzavretí v mene Únie Rámcovej dohody medzi Európskou úniou a jej členskými štátmi na jednej strane a Austráliou na strane druhej
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 37, so zreteľom na Zmluvu o fungovaní Európskej únie, a najmä na jej článok 207 a článok 212 ods.
1 v spojení s článkom 218 ods.
6 písm.
a) a článkom 218 ods.
8 druhým pododsekom, so zreteľom na spoločný návrh Európskej komisie a vysokého predstaviteľa Únie pre zahraničné veci a bezpečnostnú politiku, so zreteľom na súhlas Európskeho parlamentu (1), keďže: (1)
Rámcová dohoda medzi Európskou úniou a jej členskými štátmi na jednej strane a Austráliou na strane druhej (ďalej len „dohoda“) bola na základe rozhodnutia Rady (EÚ) 2017/1546 (2) podpísaná 7. augusta 2017 a niektoré ustanovenia dohody sa predbežne vykonávajú v súlade s jej článkom 61 až do nadobudnutia platnosti dohody.
(2)
Cieľom dohody je posilniť spoluprácu v širokom spektre politických oblastí vrátane ľudských práv, nešírenia zbraní hromadného ničenia, boja proti terorizmu, spolupráce v hospodárskych a obchodných záležitostiach, oblasti zdravia, životného prostredia, zmeny klímy, energetiky, vzdelávania, kultúry, práce, zvládania katastrof, rybárstva a námorných záležitosti, dopravy, právnej spolupráce a boja proti praniu špinavých peňazí, financovaniu terorizmu, organizovanej trestnej činnosti a korupcii.
(3)
Dohoda by sa mala schváliť,
PRIJALA TOTO ROZHODNUTIE:
Článok 1 Týmto sa v mene Únie schvaľuje Rámcová dohoda medzi Európskou úniou a jej členskými štátmi na jednej strane a Austráliou na strane druhej (3).
(1) Súhlas z 18. apríla 2018 (zatiaľ neuverejnený v úradnom vestníku).
(2) Rozhodnutie Rady (EÚ) 2017/1546 z 29. septembra 2016 o podpise v mene Európskej únie a predbežnom vykonávaní Rámcovej dohody medzi Európskou úniou a jej členskými štátmi na jednej strane a Austráliou na strane druhej (Ú. v.
EÚ L 237, 15.9.2017, s. 5).
(3) Dohoda je uverejnená v Úradnom vestníku Európskej únie (Ú. v.
EÚ L 237, 15.9.2017, s. 7) spolu s rozhodnutím o podpise a predbežnom vykonávaní.